  Майя Бывальцева Омырын циклонъёс но антициклонъёс ог-огзэс вошъяло, соин ик куазь но нуналлы быдэ сямен вошъяське, ивортэ элькунысь гидрометцентрлэн пресс-службаез. 8-тӥ куартолэзе Удмуртиысь куд-ог ёросъёсын кӧня ке зороз, нуназе +13…+18 градусозь луоз. Вормон нуналэ, 9-тӥ куартолэзе, элькунэз скандинав циклонлэн кезьыт фронтэз ортчоз, солэн шорыз уйпалан луоз. Удмуртиын куазь тӧло кариськоз, кӧня ке зорыны быгатоз. Ӧжытак зороз элькунысь тросаз ёросъёсын. Зорлы луонлык тросгес 9-тӥ куартолэзе потон уе но нуналлэн нырысетӥ ӝыныяз, озьы ик элькунысь уйпал ёросъёсын. Нуназе 9-тӥ куартолэзе тӧл кужмоялоз, омырын температура +8…+13 градуслэсь вылӥе уз ӝутскы Удмуртиысь Гидрометцентрлэн пресс-службаезСобере ужан арнялэн мукет нуналъёсаз зоръёсты уг чаклало. 10-тӥ куартолэзе нуназе +10…+15 градус луоз. Тегъёс: Гидрометцентр Удмуртия куазь ВормонНунал  